Como s'ha dito, os cans de chira que s'ha desembolicau en coexistencia con os rabanyos de crabas y/u uellas son medianos u chicorrons, resistents a chornadas de treballo que gosaban estar de muitas horas, y rapedos de movimientos. Istas caracteristicas son importants quan s'entiende que a conducta con a qual os cans de chirar treballan, en realidat, ye una modificación seleccionada de o comportamiento depredador, herencio de os antipasaus salvaches que tienen totz os cans, por o que ye especialment important que os animals no superen qualque grau d'agresividat, lo chusto, contra las reses.